Goliathhaus v Regensburgu – ubytovanie pre potulných goliardov.
**Goliardi** bola skupina cirkevných autorov, ktorí písali satirickú poéziu v latinčine ovplyvnenú kultúrou pitia vína v období 12. až 13. storočia. Boli to väčšinou študenti teológie na univerzitách vo Francúzsku, Nemecku, Španielsku, Taliansku a Anglicku. Protestovali proti rastúcim protirečeniam v cirkvi, napríklad neúspechu križiakov a finančným stratám vyjadrujúc svoj protest prostredníctvom piesní, poézie a hudobných vystúpení.

Pôvod názvu
-----------

Pôvod a odvodenie tohoto slova nie je isté. Uvažuje sa, že by pochádzalo z mýtického mena „Golias" (slov. Goliáš) a jeho stredovekej formy „Goliath". Goliáš bol obor, ktorý v Biblii bojoval proti kráľovi Dávidovi. Iná odvodenina slova pochádza z francúzskeho slova „gailliard" (slov. veselý chlapík).

Satirickí básnici
-----------------

Satiry boli namierené proti cirkvi. Napríklad, zmienka u sv. Remyho, goliardi išli v procesii a každý držal haringa na špagáte vlečúc ho po zemi. Cieľ hry spočíval v tom, kráčať v rade s haringom a držať vlastného tak, aby nebol zašliapnutý. V niektorých krajoch sa oslavoval somár, obliekli ho do kostýmu a bol odvedený do presbytéria, kde ho kantor oslávil cirkevnou piesňou. V prestávkach jeho spevu poslucháčstvo vykrikovalo: Haha, pán Osol, haha! Univerzita v Paríži sa sťažovala: Kňazi a klerici tancovali spolu v rade oblečení ako ženy a spievali bezohľadné piesne. Jedli čierny puding na oltári, kde sa slávila omša, atď. 
Goliardi používali posvätné zdroje, napríklad texty rímskokatolíckej omše a latinské hymny, a prekrúcali ich na bezbožné a satirické výroky vo svojich básňach. Žargón scholastickej filozofie sa v nich tiež často objavoval so zámerom satirizovať... a podobne. Ich satiry boli namierené proti cirkvi, útočili na pápeža. Goliardi boli protestným hnutím a znamenali veľký krok ku kriticizmu voči cirkvi.

V roku 1227 na koncile v Trieri im bola zakázaná účasť v spievanej omši.

V roku 1229 mali goliardi účasť na výčinoch na území Parížskej univerzity v spojitosti s intrigami pápežského legáta. Boli tiež predmetom riešenia na mnohých konciloch hlavne v 1289, kde boli odsúdení: žiaden klerik nemohol byť žonglér, goliard či šašo.

V roku 1300 v Kolíne, im bolo zakázané modliť sa a oddávať sa nerestiam. Často privilégiá kňažstva neboli povolené goliardom. 
Veľká časť tvorby Carmina Burana patrila práve tejto škole. Autori často používali prezývky: Jeden anonymný goliardský autor mal prezývku „Archpoet". Ďalší autori tejto školy boli Peter z Blois a Walter zo Châtillonu.

Význam
------

Goliardi nadobudli svoj literárny význam. Používali veršovanú latinčinu s nepravidelnou prozódiou radšej ako klasické metrum, sylabický prízvuk mal dlhé pauzy kvôli latinskej výslovnosti. Toto literárne hnutie nanovo posvätilo latinskú poéziu, napríklad Thomas de Celano vo svojom „Dies Irae" alebo Thomas Aquinas v „Pange Lingu"a. Sekvencie týchto básní boli v latinských poetických formách, ktoré goliardi pomáhali rozvinúť.

Goliardská poézia sa stala súčasťou vzoru pre anglické satirické verše, ktoré prekvitali v období Samuela Butlera, Jonathana Swifta a iných. Slovo „goliard" prežilo v originálnom tvare a prešlo do francúzskej a anglickej literatúry 14. storočia, všeobecne bolo šírené žonglérmi a potulnými minstrelmi, no stratilo asociácie na klerikov. Slovo bolo používané Piersom Plowmanom a Chaucerom.

Zdroj
-----

* *Tento článok je čiastočný alebo úplný preklad článku Goliards na anglickej Wikipédii.*


|  |  |
| --- | --- |
| Portal | Literárny portál |

| * z
* d
* u
Západné básnické školy |
| --- |
| 
* Achmatovské siroty
* Akméizmus
* Audenova skupina
* Beat generation
* Black Mountain poets
* Black Arts movement
* British Poetry Revival
* Cairo poets
* Castalian band
* Cavalier poets
* Churchyard poets
* Confessional poetry
* Créolité
* Deep Image
* Della Cruscans
* Devětsil
* Dolce stil novo
* Dymock poets
* Ecopoetry
* The poets of Elan
* Flarf
* Fugitives
* Garip
* Gay saber
* Generation of '98
* Generation of '27
* Georgian poets
* Goliardi
* The Group
* Harlemská renesancia
* Harvardskí estéti
* Hungry generation
* Imagizmus
* Informationist poetry
* Jindyworobak
* Jazerní básnici
* Katolícka moderna
* Kulteranizmus
* Language poets
* Lumírovci
* Martian poetry
* Metaphysical poets
* Modernist poetry
* The Movement
* Négritude
* Neoterici
* Newyorská škola
* New American Poetry
* New Apocalyptics
* New Formalism
* Objectivists
* Others
* Parnasizmus
* Pléiade
* Rhymers' Club
* San Francisco Renaissance
* Scriblerus Club
* Škótska renesancia
* Skupina RA
* Skupina 42
* Skupina surrealistov v ČSR
* Sicílska škola
* Sliezska básnická škola
* Sons of Ben
* Southern Agrarians
* Spasmodic poets
* Spievaná poézia
* Uranistická poézia

 |

Autoritné údaje: * BnF: 119315781
* GND: 4157908-2
* LCCN: sh85055820